Broj: 01-04-4-621/22

Sarajevo, 14.03.2022. godine

Na osnovu člana 10. stav 1. tačka 1. i člana 69. Statuta Općine Stari Grad Sarajevo - Prečišćeni tekst ("Službene novine Kantona Sarajevo"; broj: 20/13), člana 15. Zakona o principima lokalne samouprave u Federaciji Bosne i Hercegovine ("Službene novine Federacije Bosne i Hercegovine", broj: 49/06 i 51/09), člana 3. stav 3. Zakona o novčanim podrškama u poljoprivredi i ruralnom razvoju ("Službene novine Federacije BiH", broj: 42/10), člana 26. Zakona o poljoprivredi ("Službene novine Federacije BiH", broj: 88/07, 4/10, 27/12, 7/13 i 82/21), na prijedlog Službe za privredu, Općinski načelnik Općine Stari Grad Sarajevo donosi:

**PRAVILNIK**

**o utvrđivanju uslova i postupka za ostvarivanje prava učešća građana**

**na podsticajna sredstva za razvoj poljoprivredne proizvodnje**

**na području Općine Stari Grad Sarajevo**

**Član 1.**

1. Ovim Pravilnikom propisuju se uslovi za raspodjelu sredstava za poljoprivredu predviđenih

Budžetom Općine Stari Grad Sarajevo, koje moraju da ispunjavaju fizička i pravna lica

(u daljem tekstu korisnici).

1. Pravo na novčane podsticaje imaju korisnici sa prebivalištem u Općini Stari Grad Sarajevo,

koji obavljaju ili namjeravaju da pokrenu poljoprivrednu proizvodnju i koji nisu u tekućoj

godini ostvarili pravo na istu vrstu novčanih podsticaja iz budžetskih sredstava drugih nivoa

vlasti ili na neki drugi način.

1. Pod "korisnikom" podrazumijevaju se poljoprivredna gazdinstva registrovana u RPG i RK

FMPVŠ, te pravna lica i poduzetnici u čijem je opisu djelatnosti poljoprivredna proizvodnja i

druga fizička lica koja vrše ulaganja u poljoprivredu u skladu sa ovim Pravilnikom.

**Član 2.**

1. Zahtjev za ostvarivanje prava na novčane podsticaje iz ovog Pravilnika mora biti čitko popunjen

i treba da sadrži sljedeće podatke: prezime i ime korisnika, mjesto stanovanja, općina, broj

telefona, vrstu podsticaja za koji se zahtjev podnosi.

1. Uz pismeni zahtjev potrebno je priložiti sljedeću dokumentaciju, originale ili ovjerene kopije ne

starije od 6 mjeseci:

1. kopiju lične karte podnosioca zahtjeva

2. kućnu listu

3. zk izvadak na ime podnosioca zahtjeva

4. prepis posjedovnog lista

5. dokaz o ukupnim primanjima domaćinstva: podnosioca zahtjeva i punoljetnih članova

6. potvrdu o nezaposlenosti od JU"Služba za zapošljavanje Kantona Sarajevo" za podnosioca

zahtjeva i svakog nezaposlenog člana porodičnog domaćinstva

7. ček od penzije ukoliko je podnosilac zahtjeva penzioner

8. kopiju kartice tekućeg računa podnosioca zahtjeva

9. potvrdu o upisu u RPG i RK podnosioca zahtjeva 1

10. posebne dokumente koji su navedeni u nastavku ovog Pravilnika, pojedinačno za svaku vrstu

novčanog podsticaja.

11. ovjerenu izjavu korisnika da u tekućoj godini nije ostvario pravo na istu vrstu novčanih

podsticaja iz budžetskih sredstava drugih nivoa vlasti ili na neki drugi način.

**Član 3.**

1. Zahtjevi se podnose tokom cijele godine do datuma označenog za svaku podršku pojedinačno i

rješavaju se po redoslijedu prijema zahtjeva. Rokovi za podnošenje zahtjeva naznačeni su za

svaku podršku posebno.

1. Služba nadležna za rješavanje zaprimljenih zahtjeva zadržava pravo da u određenim

opravdanim slučajevima (socijalni status korisnika), prioritet za rješavanje i dodjelu novčanih

podsticaja utvrdi prema socijalnom statusu korisnika, bez obzira na vrijeme podnošenja

zahtjeva.

1. Zahtjevi koji budu zaprimljeni nakon utroška sredstava ili roka koji ovaj Pravilnik propisuje

neće se uzeti u rad i odbijaju se kao neosnovani.

**Član 4.**

Podrška razvoju poljoprivredne proizvodnje raspoređuje se za sljedeće proizvodnje:

1. Voćarska - Zasnivanje novih i obnova postojećih voćnih zasada (drvenasto i jagodasto voće);

2. Stočarska - Nabavka stoke (krave, koze, ovce, koke), stočne hrane i opreme za mužu stoke;

3. Pčelarska - Nabavka pčelarske opreme (košnice tipa LR, pčelarska društva i satne osnove);

4. Povrtlarska proizvodnja na otvorenom prostoru - Nabavka sjemenskog materijala;

5. Proizvodnja u zaštićenom prostoru - rekonstrukcija plastenika i nabavka sadnog materijala;

6. Poljoprivredna mehanizacija za osnovnu i dopunsku obradu zemljišta (traktori sa prikolicom,

motokultivatori sa prikolicom i dr.);

7. Nabavka odgovarajućih priključaka za osnovnu i dopunsku obradu zemljišta;

8. Nabavka opreme za skladištenje, doradu i preradu poljoprivrednih proizvoda.

**Član 5.**

Uz zahtjev za svaku vrstu novčanog podsticaja, pored dokumenata navedenih u članu 2. ovog Pravilnika, prilaže se sljedeća dokumentacija:

1. Voćarska proizvodnja: dokaz o pravu vlasništva ili pravu korištenja zemljišta na kojem će se

zasnovati ili proširiti voćarska proizvodnja, ovjerena izjava korisnika podsticaja da će dodijeljena

sredstva iskoristiti za sadni materijal (u skladu sa podnesenim zahtjevom).

Zahtjevi se podnose do 30. novembra tekuće godine.

1. Stočarska proizvodnja: potvrda o posjedovanju poljoprivrednog objekta za držanje i uzgoj stoke na dozvoljenom području Općine Stari Grad Sarajevo (izdaje Služba za privredu Općine Stari Grad Sarajevo), dokaz o izvršenom veterinarskom nadzoru stoke, ovjerena izjava korisnika podsticaja da će dodijeljena sredstva iskoristiti za nabavku stoke, stočne hrane i opreme za mužu stoke (u skladu sa podnesenim zahtjevom).

Zahtjevi se podnose do 30. novembra tekuće godine.

1. Pčelarska proizvodnja: dokaz o pravu vlasništva ili pravu korištenja odgovarajuće lokacije za pčelinjak, ovjerena izjava korisnika podsticaja da će dodijeljenja sredstva iskoristiti za nabavku pčelarske opreme (u skladu sa podnesenim zahtjevom).

Zahtjevi se podnose do 15. jula tekuće godine. 2

1. Rekonstrukcija plastenika i nabavka sadnog materijala - dokaz o pravu vlasništva ili pravu korištenja odgovarajućeg zemljišta na kojem je postavljen plastenik i u kojem će se zasaditi sadni materijal, ovjerena izjava korisnika podsticaja da će dodijeljena sredstva iskoristiti za rekonstrukciju plastenika ili nabavku sadnog materijala za plastenik.

Zahtjevi se podnose do 30. novembra tekuće godine.

1. Povrtlarska proizvodnja na otvorenom prostoru - dokaz o pravu vlasništva ili pravu korištenja odgovarajućeg zemljišta za nabavku sjemenskog materijala, ovjerena izjava korisnika podsticaja da će dodijeljena sredstva iskoristiti za nabavku sjemenskog materijala;

Zahtjevi se podnose do 15. maja tekuće godine.

1. Poljoprivredna mehanizacija za osnovnu i dopunsku obradu zemljišta (traktori i motokultivatori sa prikolicom i dr.) - dokaz o pravu vlasništva ili pravu korištenja zemljišta planiranog za obradu, ovjerena izjava korisnika podsticaja da će dodijeljena sredstva iskoristiti za nabavku mehanizacije (u skladu sa podnesenim zahtjevom).

Zahtjevi se podnose do 30. novembra tekuće godine.

1. Nabavka odgovarajućih priključaka za osnovnu i dopunsku obradu zemljišta - dokaz o pravu

vlasništva ili pravu korištenja zemljišta planiranog za obradu, ovjerena izjava korisnika

podsticaja da će dodijeljena sredstva iskoristiti za nabavku priključaka za mehanizaciju (u skladu sa podnesenim zahtjevom).

Zahtjevi se podnose do 30. novembra tekuće godine.

1. Nabavka opreme za skladištenje, doradu i preradu poljoprivrednih proizvoda - dokaz o posjedovanju odgovarajućeg objekta, izjava korisnika podsticaja da će dodijeljena sredstva iskoristiti za nabavku opreme (u skladu sa podnesenim zahtjevom).

Zahtjevi se podnose do 30. novembra tekuće godine.

**Član 6.**

1. U okviru podsticaja propisanih ovim Pravilnikom korisnici mogu ostvariti pravo na direktnu uplatu sredstava od strane Općine Stari Grad Sarajevo u toku kalendarske godine, a shodno utvrđenim činjenicama na licu mjesta i sačinjenom zapisniku, priloženoj dokumentaciji, te pismenom prijedlogu nadležne Službe za privredu za svaki pojedinačni predmet.
2. Podsticaji iz člana 4. Pravilnika se isplaćuju do utroška sredstava iz Budžeta za tekuću kalendarsku godinu.
3. Isplata odobrenih novčanih sredstava vršit će se na osnovu Ugovora zaključenog između Općine Stari Grad Sarajevo kao davaoca i korisnika kao primaoca sredstava, a kojim će se detaljno regulisati prava i obaveze ugovornih strana.

**Član 7.**

Ovaj Pravilnik stupa na snagu danom donošenja, a bit će objavljen na oglasnoj ploči i web stranici Općine Stari Grad Sarajevo, kao i na oglasnim pločama mjesnih zajednica.

3

**Član 8.**

Stupanjem na snagu ovog Pravilnika, prestaje da važi Pravilnik Općinskog načelnika Općine Stari Grad Sarajevo, broj: 01-04-4-1021/21 od 04.06.2021. godine.

Zasnovanost akta na zakonu potvrđuju:

Senida Bajraktarević, stručni savjetnik za poljoprivredu

Firdeusa Hadžimurtezić, stručni savjetnik za poljoprivredu,

hortikulturu, ekologiju i zaštitu čovjekove okoline

Emir Huremović, viši stručni saradnik za veterinarstvo

**POMOĆNICA NAČELNIKA OPĆINSKI NAČELNIK**

**Aldiana Kavazović, dipl. pravnik mr. Ibrahim Hadžibajrić**

Dostaviti:

1. Služba Kabineta Općinskog načelnika

2. Sekretar organa državne službe

3. Služba za privredu

4. Služba za opću upravu i inspekcijske poslove

5. Služba za lokalni razvoj i poslove mjesnih zajednica

6. Služba za odnose s javnošću i informacioni sistem

7. Evidencija

8. a/a

4